सोनिया गांधी बनीं कांग्रेस की अंतरिम अध्यक्ष तो BJP ने ली चुटकी, 7 सेकंड का यह VIDEO किया शेयर  
सोनिया गांधी बनीं कांग्रेस की अंतरिम अध्यक्ष
BJP ने कांग्रेस के भीतर वंशवाद को लेकर उठाए सवाल
अमित मालवीय ने 7 सेकंड का वीडियो किया शेयर
To Congress with love... pic.twitter.com/GMXrIBpwaZ

सोनिया गांधी (Sonia Gandhi) के पार्टी के अंतरिम अध्यक्ष बनने के बाद भारतीय जनता पार्टी (BJP) ने इसे लेकर हमला बोला. बीजेपी (BJP) के आईटी सेल प्रमुख अमित मालवीय (Amit Malviya) ने कांग्रेस पर पार्टी के भीतर वंशवाद को लेकर जमकर हमला बोला और 7 सेकंड का एक वीडियो ट्वीट किया. अमित मालवीय ने 7 सेकंड के इस वीडियो में 2017 में आई फिल्म 'इंदु सरकार' का एक डॉयलाग शेयर किया. इसमें पार्टी को नेहरू-गांधी परिवार के बीच सिमटे रहने को लेकर निशाना साधा गया है. 
बता दें कि कांग्रेस कार्यसमिति की लगभग 11 घंटों तक चली बैठक के पार्टी प्रवक्ता रणदीप सुरजेवाला ने कहा कि कांग्रेस कार्यसमिति की बैठक में अध्यक्ष को लेकर व्यापक चर्चा हुई. सर्वसम्मति से तीन प्रस्ताव पारित किए गए. पहला, कांग्रेस कार्यसमिति ने राहुल गांधी के नेतृत्व की प्रशंसा करते हुए उनका धन्यवाद दिया. उन्होंने हर क्षण पार्टी की सेवा की. समाज के हर वर्ग की आवाज बनकर उभरे. राहुल गांधी ने देश में भय और हिंसा के वातावरण के खिलाफ निरंतर आवाज उठाई. पार्टी को नई ऊर्जा और नई दिशा दी. एक निर्णायक लड़ाई लड़ी. कार्यसमिति ने राहुल गांधी के नेतृत्व में विश्वास जताते हुए कहा कि उनका सहयोग पार्टी को मिलता रहेगा.